La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 7 de febrer de 2020, que són les que els corresponen els números 104/2020 a 127/2020 i dóna compte al Ple de les actuacions realitzades de conformitat amb la valoració de les admissions que s'ha dut a terme.
També s'informa de dues noves sol·licituds d'informació pública que s'han adreçat a la Comissió, a les quals els corresponen els números 3/2020 i 4/2020 respectivament i també del nou recurs contenciós administriu que s'ha interposat per la Diputació de Barcelona contra la Resolució de la Comissió 730/2019, de l'11 de novembre, per la qual s'estima l'accés a les sentències judicials i resolucions del Tribunal Econòmic Administratiu, anonimitzades.
Proposta d'informe emès a l'empara de l'article 154.7 de la Llei 9/2017, de 8 de novembre, de contractes del sector públic, en relació amb l'omissió de l'anunci de formalització d'un contracte de l'Ajuntament de Lloret de Mar.
La senyora Elisabet Samarra presenta el contingut de la Proposta d'informe que s'emet a l'empara de la previsió de l'article 154.7 Llei de contractes del sector públic (LCSP), funció assignada als òrgans de control en matèria de transparència i dret d'accés.
La senyora Samarra assenyala que l'Ajuntament de Lloret de Mar sol·licita l'informe preceptiu de la GAIP en relació amb l'omissió d'informació a l'anunci de formalització d'un contracte, atès que el contracte ha estat qualificat de confidencial per l'empresa contractista per considerar que la seva difusió perjudicaria els interessos econòmics i comercials de l'empresa.
La senyora Samarra proposa que s'informi que no resulta justificada l'exclusió de la informació de l'anunci de formalització del contracte i el senyor Josep Mir comparteix el contingut de la Proposta d'informe.
Proposta de resolució d'estimació parcial de la Reclamació 679/2019
El senyor Josep Mir, ponent de la Proposta de resolució d'estimació parcial de la Reclamació 679/2019, interposada contra el Col·legi d'Arquitectes de Catalunya i que té per objecte l'accés a informació sobre el funcionament de les llistes de pèrits, relaciona totes les actuacions que s'han dut a terme i quina és la informació que es demana per part de la persona interessada.
El ponent proposa l'estimació parcial de la reclamació atès que hi ha una part de la informació que ha estat facilitada durant el procediment, la persona reclamant ha desistit de forma expressa respecte una altra part de la informació sol·licitada i s'ha produït una pèrdua parcial de l'objecte de la reclamació.
Es considera convenient destacar aquesta resolució al web de la Comissió, tenint en compte la naturalesa de la informació sol·licitada.
Proposta de resolució de finalització per acord parcial de mediació i estimació parcial de la Reclamació 740/2019
La senyora Elisabet Samarra, ponent de la Proposta resolució de finalització per acord parcial de mediació i estimació parcial de la Reclamació 740/2019, formulada contra la Direcció General d'Atenció a la Infància i l'Adolescència, del Departament de Treball, Afers Socials i Famílies de la Generalitat de Catalunya, en el marc de la qual es reclama informació relativa als centres d'acollida per a infants i joves migrants, relaciona les actuacions dutes a terme en l'extensa tramitació d'aquest procediment de reclamació, que finalitza mitjançant acord parcial de mediació i estimació de la resta de l'objecte de la reclamació.
El senyor Josep Mir formula unes esmenes que seran incorporades a la resolució definitiva.
Proposta de resolució de finalització de la Reclamació 785/2019 per acord de mediació
El senyor Josep Mir, ponent de la Proposta de resolució de finalització de la Reclamació 785/2019 per acord de mediació, interposada contra l'Ajuntament de Navàs i relativa a l'accés a una còpia del conveni de cessió d'una instal·lació municipal, relaciona les actuacions dutes a terme i el contingut de l'acord de mediació pel qual finalitza el procediment de reclamació.
Proposta de resolució de desestimació de la Reclamació 786/2019
La senyora Elisabet Samarra, ponent de la Proposta de resolució de desestimació de la Reclamació 786/2019, interposada contra l'Ajuntament de Sant Fost de Campsentelles i relativa a l'accés a informació sobre les variacions acordades en matèria de personal des de la presa de possessió del govern actual, exposa que correspon desestimar la reclamació, atès que ha quedat acreditat que la informació li havia estat notificada amb anterioritat a la data d'interposició de la reclamació.
Es formula una esmena tècnica que la ponent introduirà a la resolució definitiva.
Proposta de resolució de finalització de la Reclamació 791/2019 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 791/2019 per pèrdua d'objecte, formulada contra el Departament de Salut de la Generalitat de Catalunya, en el marc de la qual es reclama accés a la documentació relativa a la provisió d'una plaça mitjançant el sistema extraordinari de provisió provisional, relaciona les actuacions dues a terme i que han permès que sigui posada a disposició de la persona reclamant la documentació reclamada, de manera que s'ha esvaït la controvèrsia jurídica i es proposa la finalització per pèrdua sobrevinguda de la reclamació.
Es formulen esmenes tècniques que s'introduiran a la resolució definitiva.
Proposta de resolució de finalització de la Reclamació 794/2019 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 794/2019 per pèrdua d'objecte, formulada també contra l'Ajuntament de Sant Fost de Campsentelles i que té per objecte l'accés a informació relativa al nom i càrrec de la persona que va donar una ordre de desallotjament de regidors d'un Ple municipal, informa sobre la tramitació i la informació que ha facilitat l'Ajuntament en resposta a la sol·licitud formulada per la persona reclamant que té la condició d'electe local, informació que permet cloure el procediment per pèrdua sobrevinguda del seu objecte, atès que s'ha esvaït la controvèrsia.
Proposta de resolució d'estimació de la Reclamació 815/2019
El senyor Josep Mir, ponent de la Proposta de resolució d'estimació de la Reclamació 815/2019, formulada contra l'Empresa de Serveis i Promocions d'Iniciatives Municipals (ESPIMSA) i Ajuntament de Tarragona, en el marc de la qual es reclama informació relativa a vehicles amb extintor al Mercat ambulant de Bonavista, exposa que correspon estimar la reclamació atès que la persona reclamant no ha rebut resposta ni de l'empresa municipal ni de l'Ajuntament i si la informació que demana és existent, haurà de ser lliurada, sense que es valori que hi puguin concórrer límits i perquè té la condició d'informació pública.
El ponent exposa que s'introdueixen algunes correccions tècniques al text de la resolució definitiva.
Proposta de resolució d'estimació de la Reclamació 817/2019
El senyor Josep Mir, ponent de la Proposta de resolució d'estimació de la Reclamació 817/2019, interposada també contra l'empresa ESPIMSA i l'Ajuntament de Tarragona i relativa a l'accés als informes sobre les sancions imposades per incompliment de l'article 22 de l'Ordenança reguladora de venda no sedentària i el nombre de sancions imposades per incompliment d'aquset precepte entre els anys 1993-2019, exposa que correspon estimar la reclamació però resoldre que es retrotregui el procediment perquè malgrat una part de la informació reclamada és merament estadística i no comporta l'accés a dades personals, els informes sobre les sancions que hagin estat emesos i el lapse temporal de la informació sol·licitada, fa necessari que s'hagi de valorar per part de l'administració o administracions reclamades la seva complexitat, sens perjudici que es faciliti la informació merament estadística.
Proposta de resolució d'estimació parcial de la Reclamació 818/2019
El senyor Josep Mir, ponent de la Proposta de resolució d'estimació parcial de la Reclamació 818/2019, també contra ESPIMSA i l'Ajuntament de Tarragona, i que té per objecte l'accés informació sobre les actuacions de control de qualitat dels productes a la venda i de la comprovació del títol de manipulació d'aliments dels paradistes del Mercat ambulant de Bonavista i altres qüestions sobre la gestió dels residus, exposa que correspon inadmetre parcialment la reclamació, motiu pel qual es modificarà el sentit de la resolució, que no recull la inadmissió parcial de l'objecte, i l'estimació parcial de la resta del seu objecte, atès que la resposta a les sol·licituds formulades requereixen reconèixer l'accés a la informació existent ara bé, correspon inadmetre la petició d'informació que interroguen sobre l'estat dels contenidors habilitats per al Mercat, atès que la seva resposta requereix una valoració i anàlisis que no té empara en l'exercici del dret d'accés a la informació pública.
Proposta de resolució de desestimació de la Reclamació 821/2019
La senyora Elisabet Samarra, ponent de la Proposta de resolució desestimació de la Reclamació 821/2019, interposada contra l'Entitat Municipal Descentralitzada de Sant Miquel de Balenyà, en el marc de la qual es reclama contra la desestimació d'un recurs de reposició interposat per la persona reclamant contra la resolució que va resoldre aprovar un informe emès per un arquitecte assessor de l'Entitat que dona resposta parcial a la informació sol·licitada, en concret sobre les dades físiques i classificació urbanística de dues finques i la liquidació d'una taxa per expedició de documents administratius i per emissió d'un inofrme sobre les característiques del terreny que sol·licita.
La ponent exposa que correspon desestimar la reclamació atès que resta acreditat que en aquest supòsit s'ha elaborat un informe específicament per donar la resposta a la informació sol·licitada i que l'emissió del certificat, fet que genera la imposició de la taxa, es desprenia de la sol·licitud d'informació formulada.
El senyor Josep Mir proposa una esmena tècnica al text que la ponent intorduirà a la resolució definitiva.
Es proposa destacar aquesta resolució al web de la Comissió.
Proposta de resolució de desestimació parcial i de pèrdua parcial de l'objecte de la Reclamació 827/2019
La senyora Elisabet Samarra, ponent de la Proposta de resolució de desestimació parcial i de pèrdua parcial de l'objecte de la Reclamació 827/2019, formulada contra l'Ajuntament de Blanes i relativa a l'accés a la resposta a determinades preguntes formulades durant el Plenari de l'Ajuntament, informació sobre les targetes d'aparcament d'un regidor i diversa informació en relació amb el pagament de l'impost de circulació per part d'una societat, exposa que correspon desestimar parcialment la reclamació en relació amb la informació relativa al pagament d'un tribut, per aplicació del límit previst a l'article 21.2 LTAIPBG i en canvi finalitzar per pèrdua sobrevinguda de l'objecte de la reclamació atès que s'ha facilitat en el marc d'aquest procediment la resposta a les qüestions sostingudes durant el Plenari de l'Ajuntament.
El senyor Josep Mir proposa una esmena tècnic que serà introduïda per la ponent a la resolució definitiva.
Proposta de resolució de finalització de la Reclamació 828/2019 per pèrdua d'objecte
La senyora Elisabet Samarra, ponent de la Proposta de finalització de la Reclamació 828/2019 per pèrdua d'objecte, interposada contra l'Ajuntament de Bellver de Cerdanya i relativa a l'accés a informació urbanística, exposa que durant la tramitació del procediment la persona reclamant ha tingut accés a la informació que sol·licitava i s'ha produït per tant, la pèrdua sobrevinguda de l'objecte de la reclamació.
Proposta de resolució de finalització de la Reclamació 839/2020 per pèrdua d'objecte
El senyor Josep Mir, ponent de la Proposta de resolució de finalització de la Reclamació 839/2020 per pèrdua d'objecte, formulada contra l'Agència Catalana de l'Aigua i que té per objecte l'accés al mapa de zones inundables del Baix Penedès i El Vendrell, informa que correspon finalitzar per pèrdua sobrevinguda, atès que ha estat facilitada durant la tramitació de la reclamació davant la GAIP la informació que sol·licitava la part reclamant.
Proposta de resolució de finalització de la Reclamació 845/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 845/2019 per pèrdua d'objecte, interposada contra el Consorci del Teatre Bartrina de Reus, en el marc de la qual es reclama informació econòmica i altres documents, relaciona les actuacions dutes a terme i exposa que durant la tramitació de la reclamació li han donat resposta a tota la informació que sol·licitava, de manera que s'ha produït la pèrdua sobrevinguda de l'objecte de la reclamació.
Proposta de resolució de finalització de la Reclamació 846/2019 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 846/2019 per pèrdua d'objecte, formulada contra l'Ajuntament de Banyeres del Penedès i que té per objecte l'accés a la còpia d'uns decrets, informa de tota la tramitació sostinguda des de la Comissió i que ha permès que es pugui finalitzar l'expedient per pèrdua sobrevinguda del seu objecte, atès que durant la tramitació li han facilitat la documentació que sol·licitava.
Es formula una esmena tècnica als antecedents de la Proposta que s'introduirà al text defintiu.
Proposta de resolució d'estimació de la Reclamació 9/2020
La senyora Elisabet Samarra, ponent de la Proposta de resolució d'estimació de la Reclamació 9/2020, interposada contra l'Ajuntament del Vendrell i relativa a l'accés a un estudi de mobilitat del centre de Coma-ruga elaborat per una empresa externa, exposa que correspon estimar la reclamació, atès que en la mesura que és un informe ja elaborat és informació pública i és l'objecte de la reclamació, sense que correspongui apreciar la concurrència de cap límit a l'accés.
Proposta de resolució de finalització de la Reclamació 22/2020 per pèrdua d'objecte
El senyor Josep Mir, ponent de la Proposta de resolució de finalització de la Reclamació 22/2020 per pèrdua d'objecte, formulada contra l'Ajuntament de Sant Just Desvern, en el marc de la qual es reclama informació sobre el Projecte executiu d'un edifici, relaciona les actuacions que s'han dut a teme durant la tramitació del procediment i que han permès que li hagi estat facilitada a la persona reclamant la informació que sol·licitava, de manera que correspon finalitzar per pèrdua sobrevinguda de l'objecte de la reclamació.
Proposta de resolució d'estimació de la Reclamació 23/2020
El senyor Josep Mir, ponent de la Proposta de resolució d'estimació de la Reclamació 23/2020, interposada contra el Departament d'Interior de la Generalitat de Catalunya i relativa a l'accés a l'identificació amb el número TIP de dos policies locals, assenyala que es proposa l'estimació de l'accés a la informació sol·licitada atès que a la persona reclamant l'empara l'accés a les dades que l'afecten com a persona interessada per l'actuació dels dos policies locals.
La senyora Elisabet Samarra proposa una esmena a la fonamentació jurídica de la Proposta que el senyor Mir introduirà en la resolució definitiva.
Proposta de resolució de finalització de la Reclamació 31/2020 per pèrdua d'objecte
El senyor Josep Mir, ponent de la Proposta de finalització de la Reclamació 31/2020 per pèrdua d'objecte, formulada contra l'Ajuntament del Vendrell, en el marc de la qual es reclama informació relativa a terrenys de titularitat pública al voltant de l'hospital, informa de les actuacions que s'han dut a terme i que han permès que s'hagi facilitat a l'entitat reclamant la informació per la qual reclamava.
Proposta de resolució d'estimació de la Reclamació 33/2020
El senyor Josep Mir, ponent de la Proposta de resolució d'estimació de la Reclamació 33/2020, interposada contra l'Ajuntament de Barcelona i que té per objecte l'accés a informació sobre la previsió d'una limitació del nombre de documents que es poden registrar en un registre administratiu, exposa que malgrat s'ha donat una resposta a la persona reclamant, aquesta no inclou la resposta a tots els extrems sol·licitats, de manera que correspon estimar el dret d'accés a la informació sol·licitada.
Proposta de resolució de finalització de la Reclamació 34/2020 per pèrdua d'objecte
El senyor Josep Mir, ponent de la Proposta de finalització de la Reclamació 34/2020 per pèrdua d'objecte, formulada contra l'Ajuntament de Barcelona i relativa a l'accés a informació sobre el nombre de polítics i directius municipals amb discapacitat, exposa que li ha estat facilitada en el marc d'aquest procediment de reclamació la informació sol·licitada, de manera que correspon finalitzar-lo per pèrdua sobrevinguda del seu objecte.
Proposta de resolució de finalització de la Reclamació 40/2020 per desistiment
El senyor Josep Mir, ponent de la Proposta de resolució de finalització de la Reclamació 40/2020 per desistiment, interposada contra l'Ajuntament de Montgat, en el marc de la qual es reclama informació relativa a la llicència d'obres i ambiental, informa que es proposa la finalització per desistiment presumpte de la part reclamant atès que no han esmenat la documentació aportada a la reclamació, tràmit d'esmena que els va ser requerit de conformitat amb la normativa de procediment administratiu.
Proposta de resolució d'estimació de la Reclamació 48/2020
La senyora Elisabet Samarra, ponent de la Proposta d'estimació de la Reclamació 48/2020, formulada contra l'Ajuntament de Prats de Rei, i que té per objecte l'accés a informació sobre els camins rurals inventariats i la data d'actualització de l'inventari general de béns del municipi, relaciona quina és la informació que ha estat facilitada a la persona reclamant i quina informació de la inicialment sol·licitada manca.
La ponent exposa que, malgrat l'Ajuntament ha manifestat la seva disponibilitat a facilitar informació addicional, correspon estimar l'accés a la informació relativa als números d'inscripció dels camins i a la data d'actualització de l'inventari general, atès que la persona sol·licitant ja ho expressava amb claredat en la seva sol·licitud d'informació pública i l'Ajuntament de Prats de Rei no ha donat resposta a aquests extrems.
Proposta de resolució de finalització de la Reclamació 59/2020 per pèrdua d'objecte
El senyor Josep Mir, ponent de la Proposta de resolució de finalització de la Reclamació 59/2020 per pèrdua d'objecte, interposada contra l'Ajuntament del Vendrell i relativa a l'accés a informació sobre la còpia d'un estudi alternatiu per construir un dipòsit, assenyala que li han donat resposta a la informació sol·licitada durant la tramitació de la reclamació i correspon per tant, finalitzar la reclamació perquè s'ha esvaït la controvèrsia jurídica plantejada i el procediment ha perdut el seu objecte.
Proposta de resolució de finalització de la Reclamació 61/2020 per pèrdua d'objecte
El senyor Josep Mir, ponent de la Proposta de resolució de finalització de la Reclamació 61/2020 per pèrdua d'objecte, formulada contra la Diputació de Lleida, en el marc de la qual es reclama informació relativa als ajuts a entitats esportives i a esportistes particulars, exposa que s'ha estimat per part de la Diputació l'accés de forma extemporània a la informació sol·licitada per la persona reclamant, que té la condició d'electe local, però que correspon deixar obert el seguiment de la fase d'execució atès que l'accés efectiu a la informació no s'ha produït.
Es porposa una esmena a la fonamentació de la Proposta que el ponent introduirà a la resolució definitiva.
Proposta de resolució d'inadmissió de la Reclamació 68/2020
El senyor Josep Mir, ponent de la Proposta de resolució d'inadmissió de la Reclamació 68/2020, interposada contra el CEIP Auró i el Departament d'Educació de la Generalitat de Catalunya i relativa a l'accés a informació sobre l'organització del servei públic i acadèmica, informa que correspon inadmetre la reclamació, atès que no existeix una sol·licitud d'informació prèvia, requisit indispensable perquè es pugui reclamar davant de la GAIP sinó una iniciativa que són preguntes formulades per un membre d'un òrgan col·legiat, que és el Consell Escolar, en exercici dels eu dret de participació en les sessions d'aquest mateix òrgan.
Es proposen unes esmenes a la Proposta de resolució que el ponent introduirà a la resolució definitiva.
Es valora oportú destacar aquesta resolució al web de la Comissió.
Proposta de resolució de finalització de la Reclamació 82/2020 per desistiment
El senyor Josep Mir, ponent de la Proposta de resolució de finalització de la Reclamació 82/2020 per desistiment, formulada contra l'Ajuntament de Lleida i que té per objecte l'expedient de compra d'una antiga comissaria, exposa que la persona reclamant, que té la condició d'electe local, ha desistit de forma expressa de la seva reclamació, de manera que correspon finalitzar el procediment per aquesta circumstància.
Proposta de resolució d'inadmissió de la Reclamació 87/2020
El senyor Josep Mir, ponent de la Proposta de resolució d'inadmissió de la Reclamació 87/2020, formulada contra l'Ajuntament de Sant Sadurní d'Anoia, en el marc de la qual es reclama informació sobre el pressupost destinat a dues escoles de titularitat pública del municipi, assenyala que cal inadmetre aquesta resolució perquè la persona reclamant ha sol·licitat el lliurament efectiu de la informació sol·licitada a l'empara de l'article 35.3 LTAIPBG i no s'ha exhaurit el termini de 30 dies hàbils de què disposa l'administració per fer-lo efectiu.
Proposta de resolució d'inadmissió de la Reclamació 94/2020
El senyor Josep Mir, ponent de la Proposta de resolució d'inadmissió de la Reclamació 94/2020, interposada contra la Secretaria d'Universitats i Recerca del Departament d'Empresa i Coneixement de la Generalitat de Catalunya i relativa a l'accés als resultats de les proves d'accés a la Universitat, exposa que es proposa la inadmissió d'aquesta reclamació perquè la persona reclamant no ha formulat una sol·licitud prèvia d'informació pública ni és congruent entre la consulta prèvia que havia adreçat a l'administració reclamada i la que assenyala com a objecte de la reclamació, fet que duu a la inadmissió per exigència de la naturalesa revisora del procediment de reclamació davant la GAIP.
Proposta de resolució d'inadmissió de la Reclamació 100/2020
El senyor Josep Mir, ponent de la Proposta de resolució d'inadmissió de la Reclamació 100/2020, formulada contra l'Ajuntament de Lloret de Mar, i que té per objecte l'accés a informació sobre les gestions relatives a un agent de la Policia Local, exposa que es proposa la inadmissió de la reclamació perquè el seu objecte no és una sol·licitud d'informació prèvia sinó una queixa en l'àmbit laboral de la persona reclamant adreçada al seu cap organitzatiu.